hotchpotch/miracl-hf-unified huggingface dataset:
যুক্তাক্ষর
দুটি বর্ণকে একসাথে জুড়ে দিলেই পাওয়া যায় যুক্তাক্ষর।অর্থাত্‍ দুটি বর্ণের প্রথমটিতে যদি হসন্ত থাকে তবে বানানের সময় উভয়কে একত্রে লেখা হলে প্রাপ্ত বর্ণটিই যুক্তবর্ণ বা যুক্তাক্ষর
বাংলা ভাষায় কোনো শব্দের কোনো বর্ণে অবস্থিত স্বরবর্ণকে চাপা দিতে ্ (হসন্ত) ব্যবহৃত হয়।আর তখন সে বর্ণের পরের বর্ণ বর্ণটির সঙ্গে যুক্ত হয়ে যায়।যুক্ত হওয়ার পর অক্ষরটিকে বলা হয় যুক্তাক্ষর
যেমনঃব+ই+দ+্+য+আ=বিদ্যা
ধারণা করা হয় ফলাও এক প্রকার যুক্তাক্ষর।সুতরাং যুক্তাক্ষর দুই প্রকারঃসাধারণ ও ফলা
বাংলা ভাষায় ৬টিঃ
বাংলা শব্দে দ্বিত্ব প্রয়োগের জন্য অনেক সময় যুক্তাক্ষর ব্যবহার করা হয়।
অর্থাত্‍ প এর নিচে হসন্ত
মেকং ব-দ্বীপ
মেকং ব-দ্বীপ () ভিয়েতনামের দক্ষিণ-পশ্চিমাঞ্চলীয় অঞ্চল যা মেকং নদীর মোহনায় অবস্থিত। এছাড়াও একে পশ্চিম অঞ্চল () নামে পরিচিতি ঘটানো হয়। ৩৯,০০০ বর্গ কিলোমিটার বা ১৫,০০০ বর্গ মাইল বিস্তৃত অঞ্চল জুড়ে এটি ছড়িয়ে-ছিটিয়ে আছে। মৌসুমের পানি প্রবাহের উপর এ এলাকার আয়তন নির্ভরশীল।
প্রাগৈতিহাসিক আমল থেকে মেকং ব-দ্বীপে মানব বসতি গড়ে উঠেছিল। ফুনান ও চেনলা সাম্রাজ্য এ ব-দ্বীপে কয়েক শতাব্দী ধরে শাসন কার্য পরিচালনা করতো। প্রত্নতত্ত্ববিদগণ অক ইয়ু ও অন্যান্য ফুনানই এলাকার বিভিন্ন জায়গা পরীক্ষা-নিরীক্ষান্তে জানিয়েছেন যে, এলাকাটি ফুনান রাজত্বকালে অত্যন্ত গুরুত্বপূর্ণ ছিল। প্রথম শতাব্দীতে ব্যবসায়িক মালামাল ক্রয়-বিক্রয়ে বন্দর ও খালগুলো কর্মচাঞ্চল্যের পরিবেশ বজায় ছিল। এ অঞ্চলে খ্রিস্ট-পূর্ব চতুর্থ শতাব্দীতে মানব বসতি গড়ে উঠেছিল বলে ধারণা করা হয়। মেকং ব-দ্বীপের অন্যতম এলাকা অংকর বোরেই খ্রিস্ট-পূর্ব ৪০০ থেকে ৫০০ খ্রিস্টাব্দ পর্যন্ত টিকেছিল। এলাকা থেকে বিস্তৃত নৌবাণিজ্যের মাধ্যমে দক্ষিণ-পূর্ব এশিয়ার দেশসহ ভারতে পণ্য আদান-প্রদান করা হতো। ব্যাপকভাবে বিশ্বাস করা হয় যে, ফুনান রাজ্যের প্রাচীন রাজধানী ছিল এ অঞ্চলটি।
খেমার সাম্রাজ্যে অঞ্চলটি খেমার ক্রম (নিম্ন খেমার বা নিম্ন কম্বোডিয়া) নামে পরিচিত ছিল। একাদশ ও দ্বাদশ শতাব্দীতে এ অঞ্চলের উন্নতির অনেক আগেই বসতিগুলো পরিচালিত হতো। আধুনিক মধ্য ভিয়েতনামের উপকূলের সাথে চম্প রাজ্যের সম্পর্ক ছিল। আধুনিককালের হো চি মিন সিটি গড়ার অগ্রদূত প্রে নকর শহর মেকং ব-দ্বীপকে নিজেদের নিয়ন্ত্রণে রাখার ফলে ত্রয়োদশ শতকের শেষদিকে পশ্চিমাদের সাথে এর যোগাযোগ ব্যবস্থা গড়ে উঠে। লেখক গিয়া এম. ভো মনে করেন, খেমারদের অধীনে থাকার পূর্বেই চমদের উপস্থিতি ছিল।
ফ্রান্সের কাছ থেকে স্বাধীনতা পাবার পর মেকং ব-দ্বীপ ভিয়েতনাম প্রজাতন্ত্রের অংশ ছিল। ১৯৭০-এর দশকে খেমার রুজ বাহিনী ভিয়েতনাম আক্রমণ চালানোসহ ব-দ্বীপ অঞ্চলটি অধিকারের চেষ্টা চালায়। ফলশ্রুতিতে ভিয়েতনাম কর্তৃক কম্বোডিয়া অধীনস্থ হয় ও কালক্রমে খেমার রুজদের পতন ঘটে।
মেকং ব-দ্বীপ অঞ্চলে ভূমির অবয়ব বিভিন্ন ধরণের দেখা যায়। দক্ষিণে সমান্তরাল থেকে নিম্নমূখী এবং উত্তর ও পশ্চিমাংশে কিছু পাহাড় লক্ষণীয়। টেকটনিক প্লেটের উত্থান ও ৫০ মিলিয়ন বছর পূর্বে ভারতীয় এবং ইউরেশীয় টেকটনিক প্লেটের সংঘর্ষের ফলে ভূমির এধরণের ব্যাপক বৈচিত্র্যতা দেখা দিয়েছে।
মেকং ব-দ্বীপকে জীববৈচিত্র্যের সংরক্ষণাগাররূপেও আখ্যায়িত করা হয়ে থাকে। ১৯৯৭ থেকে ২০০৭ সালের মধ্যে সহস্রাধিক প্রজাতির প্রাণীর দেখা পাওয়া যায়। এছাড়াও, নতুন নতুন গাছ, মাছ, সরিসৃপ ও স্তন্যপায়ীদের সন্ধান মেলেছে যা পূর্বে অনাবিস্কৃত ছিল। তন্মধ্যে, বিলুপ্ত ঘোষিত প্রজাতি লাওটিয়ান রক র‌্যাটেরও সন্ধান পাওয়া গেছে এখানে।
প্রযুত চান-ও-চা
প্রযুত চান-ও-চা (; IPA:; জন্ম: ২১ মার্চ, ১৯৫৪) নাখোন রাচাসিমা এলাকায় জন্মগ্রহণকারী অবসরপ্রাপ্ত রাজকীয় থাই সেনা কর্মকর্তা। বর্তমানে তিনি থাইল্যান্ডের প্রধানমন্ত্রীর দায়িত্ব পালন করছেন। এছাড়াও তিনি দেশ পরিচালনায় নিযুক্ত সামরিক একনায়কতন্ত্রবাদী ন্যাশনাল কাউন্সিল ফর পিস এন্ড অর্ডারের (এনসিপিও) প্রধান। রয়্যাল থাই আর্মির কমান্ডার ইন চিফ (সর্বাধিনায়ক) ছিলেন তিনি।
চুলাচোমলাও রয়্যাল মিলিটারী একাডেমি থেকে বিজ্ঞান বিভাগে স্নাতক ডিগ্রী লাভ করেন। তাঁর পূর্বসূরী অনুপাং পাওচিন্দা ও সাবেক প্রতিরক্ষামন্ত্রী প্রয়িত অংসুয়ানের ন্যায় তিনিও সেনাবাহিনীর ইস্টার্ন টাইগার্সের সদস্য। থাইল্যান্ডের পূর্বাংশে স্থাপিত দ্বিতীয় পদাতিক ডিভিশনে বিশেষতঃ ২১শ পদাতিক রেজিম্যান্টে (কুইন্স গার্ড) অংশগ্রহণের মাধ্যমে তাঁর সামরিক জীবনের সূত্রপাত ঘটে।
২০০৮ থেকে ২০০৯ সাল পর্যন্ত সেনাবাহিনীর চিফ অব স্টাফ ছিলেন। ২০০৯ সালে রাজা কর্তৃক তাঁকে সম্মানসূচক সহকারী হিসেবে মনোনীত করা হয়। ২০১০ সালে অনুপাং পাওচিন্দার পরিবর্তে তাঁকে কমান্ডার ইন চিফ করা হয়।
এ পদে অক্টোবর, ২০১০ থেকে অক্টোবর, ২০১৪ পর্যন্ত দায়িত্বে ছিলেন। সেনাপ্রধানের দায়িত্ব পালনের পর প্রযুত রাজ পরিবারের বেশ জোরালো সমর্থক ছিলেন ও পরবর্তীকালে সাবেক প্রধানমন্ত্রী থাকসিন সিনাওয়াত্রা’র বিরুদ্ধাচরণ করেন।
সামরিকবাহিনীতে অবস্থানকালে তিনি বেশ কঠোর ছিলেন। এপ্রিল, ২০০৯ ও এপ্রিল-মে, ২০১০ সালে সৃষ্ট ‘লাল শার্ট’ আন্দোলন দমনে অন্যতম ভূমিকা পালন করেন। পরবর্তীতে তাঁকে রক্তক্ষয়ী সংঘর্ষে নিহত বিক্ষোভকারীদের আত্মীয়-স্বজনদের সাথে কথা বলতে দেখা যায়। এছাড়াও, জুলাই, ২০১১ সালের সংসদীয় নির্বাচনে বিজয়ী ইংলাক সিনাওয়াত্রা’র সরকারকে সহযোগিতা করেন।
নভেম্বর, ২০১৩ সালে রাজনৈতিক সঙ্কট ঘণীভূত হতে শুরু করলে ও ইংলাক সিনাওয়াত্রা’র তত্ত্বাবধায়ক সরকারের বিপক্ষে প্রতিবাদ হতে থাকলে প্রযুত সেনাবাহিনীকে নিরপেক্ষ অবস্থানে থাকার কথা ঘোষণা করেন। এছাড়াও তিনি অভ্যুত্থান ঘটাবেন না বলে সিদ্ধান্ত নেন। কিন্তু, মে, ২০১৪ সালে সরকারের বিরুদ্ধে অপ্রত্যাশিতভাবে সামরিক অভ্যুত্থান পরিচালনায় নেতৃত্ব দেন ও এনসিপিও নেতাদের নিয়ে দেশের নিয়ন্ত্রণভার দখল করেন। পরবর্তীতে তিনি অন্তর্বর্তীকালীন সংবিধানে ক্ষমতার বিষয়ে স্বাক্ষর দেন ও অভ্যুত্থানের ফলে নিজেকে নির্দোষ দাবী করেন। আগস্ট, ২০১৪ সালে জাতীয় আইনসভায় তাঁর নিয়ন্ত্রণাধীন সামরিক বাহিনীর সদস্যদের প্রভাব বৃদ্ধি করেন। সদস্যরা তাঁকে থাইল্যান্ডের নতুন প্রধানমন্ত্রী হিসেবে নির্বাচিত করে। ২৪ আগস্ট, ২০১৪ তারিখে তাঁকে আনুষ্ঠানিকভাবে প্রধানমন্ত্রী হিসেবে ঘোষণা করা হয়। অক্টোবর, ২০১৪ তারিখে সেনাপ্রধানের পদ থেকে অবসর নেয়ার পূর্বে তিনি একই সময়ে সেনাপ্রধান, এনসিপিও নেতা ও প্রধানমন্ত্রী - এ তিন পদ ধারণ করেছিলেন।
ক্ষমতা দখলের পর প্রযুত ভিন্নমতাবলম্বীদের দমনে সংশ্লিষ্ট পদক্ষেপ নেন। তাঁর নির্দেশনায় থাই বিদ্যালয়ে অধ্যয়নরত শিক্ষার্থীদেরকে ‘বারো মূল্য’ শিরোনামে কবিতা আবৃতির বিষয়টি বাধ্যতামূলক করেন। এছাড়াও তিনি গণতন্ত্রের বিষয়ে যে-কোন ধরনের আলাপ-আলোচনা নিষিদ্ধকরণসহ তাঁর সরকারের সমালোচনা না করার কথা জানান।
অভ্যুত্থানের বিষয়ে তিনি দূর্নীতি মোকাবেলা করাকে উল্লেখ করেন। কিন্তু তাঁর ভাই প্রিচা চান-ও-চাসহ নিজ মন্ত্রীসভা ও জাতীয় আইনসভার কিছু সদস্য দূর্নীতিতে জড়িত। ফলশ্রুতিতে তিনি সরকারের বিরুদ্ধে সমালোচনা নিষিদ্ধ ঘোষণা করেন। ফেব্রুয়ারি, ২০১৫ তারিখে এ বিষয়ে বলেন, ‘যদি জনগণ নিজেদের মতামত ভোটের মাধ্যমে দিতে চায়, তাহলে তারা তা দিতে পারে। কিন্তু যদি ঐ ভোট এনসিপিও’র বিপক্ষে যায় তাহলে তা মেনে নেয়া হবে না।’
ভোজপুরি উইকিপিডিয়া
ভোজপুরি উইকিপিডিয়া হচ্ছে অনলাইন বিশ্বকোষ উইকিপিডিয়ার ভোজপুরি ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ভোজপুরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ভাংগা পৌরসভা
ভাংগা কুমার নদীর পাড়ে অবস্থিত। কথিত আছে কুমার নদীর পাড়ে কুমারগঞ্জ নামে একটি বিরাট হাট বসত। কোন এক সময় হাটকে কেন্দ্র করে কুমার নদীর এপার ওপারের লোকজনের মধ্যে দ্বন্দ্ব লাগে এবং দ্বন্দ্বের এক পর্যায়ে ওপারের লোকজন কুমারগঞ্জের হাট ভেঙ্গে ওপারের হাট চালু করে। চালুকৃত হাটকেই ভাঙ্গার হাট নামে নামকরণ করা হয়। এ থেকেই ভাংগা উপজেলার উৎপত্তি।এখন এর নাম ভাংগা।
প্যারো
প্যারো হচ্ছে একটি চিকিৎসায় সাহায্যকারী রোবট শিশু হার্প সিল, যাকে বানানো হচ্ছে অত্যন্ত কোমল সুন্দর হিসেবে যাতে তা হাসপাতালে রোগীদের উপর কোমল প্রভাব রাখে এবং রোগীদের আবেগ বের করার চেষ্টা করে, যা প্রাণী-সহযোগে থেরাপির অনুরূপ তবে এক্ষেত্রে রোবট ব্যবহার হয়।
১৯৯৩ সালের শুরুর দিকে প্যারোর নকশা তৈরি করে জাপানের এআইএসটি এর ইনটেলিজেন্ট সিস্টেম রিসার্চ ইন্সটিটিউটের তাকানোরি শিবাতা। ২০০১ সালের শেষদিকে এটিকে জনসম্মুখে আনা হয়। এর উন্নয়নে ইতোমধ্যে ১৫ মিলিয়ন আমেরিকান ডলার ব্যয় হয় এবং ২০০৩ সালে "বেস্ট অফ কমডেক্সের" এর চূড়ান্ত পর্বে যায় (ফাইনালিস্ট), এবং ২০০৪ সাল থেকে শিবাতার কোম্পানি ইনটেলিজেন্ট সিস্টেম কো. এটি বাণিজ্যিকভাবে বিক্রি করে আসছে। প্যারো তৈরি হয়েছে হার্প সিলের ভিত্তিতে যাদের শিবাতা দেখেছিলেন উত্তর-পূর্ব কানাডার একটি বরফাচ্ছাদিত অঞ্চলে যেখানে তিনি আবার তাদের ডাক ও সংরক্ষণ করেছিলেন যাতে তা প্যারোতে উপস্থাপন করা যায়। ২০০৯ সালে যুক্তরাষ্ট্রের কর্তৃপক্ষ প্যারোকে হিসেবে চিহ্নিত করে।
প্যারোকে প্রাথমিকভাবে দেখভালের বিশেষ করে ডেমেন্সিয়া রোগীদের জন্য থেরাপি হিসেবে ব্যবহার হয়েছে।
প্যারোতে কয়েকটি ডুয়াল ৩২-বিট প্রসেসর, তিনটি মাইক্রোফোন, পশম ঘিরে ১২ টি স্পর্শক্ষম সেন্সর, স্পর্শ কাতর পশম এবং একটি মোটর ও অ্যাকচুয়েটর মিলে একটি জটিল ব্যবস্থা আছে যেটি নিঃশব্দে এটির অঙ্গ ও দেহ পরিচালনা করে। রোবটটি এর লেজ নাড়িয়ে এবং চোখের পাপড়ি খুলে ও বন্ধ করে আদরের প্রতি সাড়া দেয়। শিবাতা এটি তৈরি করেছিলেন এমনভাবে যেন তা সরাসরি চোখে চোখ রাখতে পারে, স্পর্শের প্রতি সাড়া দিতে পারে, মানুষকে জড়িয়ে ধরতে পারে, চেহারা মনে রাখতে পারে এবং এমন সমস্ত ভঙ্গিমা করতে পারে যা পরিস্থিতির সাথে খাপ খায়। তিনি যুক্তি দেখান, প্যারো ডাকের প্রতিও সাড়া দেয় এবং নাম মনে রাখতে পারে। এটি চমকে যাওয়া, খুশি হওয়া ও রাগ করার মত আবেগ দেখাতে পারে। এটি একটি সত্যিকারের শিশু শীলের মত শব্দ করতে পারে এবং শিশু শীলের স্বভাবের বদলে এটিকে দিনে জেগে থাকার ও রাতে ঘুমানোর প্রোগ্রাম করা হয়।
ডঃ বিল থমাস মানুষের আবেগকে সহায়তা দেয়ার জন্য রোবটের উপর নির্ভর করার বিষয়ে উদ্বেগ প্রকাশ করেন। উল্লেখ্য, ডঃ বিল থমাস গ্রিন হাউস প্রজেক্টের প্রতিষ্ঠাতা যেটির লক্ষ্য হচ্ছে প্রথাগত নার্সিং হোমে দীর্ঘ-মেয়াদী যত্নের পরিবর্তে ছোট, গৃহ-সদৃশ পরিবেশে রোগীর যত্ন নেয়া যাতে তাঁরা জীবনকে পরিপূর্ণভাবে উপভোগ করতে পারে। এমআইটি’র “ইনিশিয়েটিভ অন টেকনোলজি অ্যান্ড দ্য সেলফ” এর পরিচালক শেরী টারকেল যুক্তি দেখান যে প্যারোর মত রোবটগুলো একটি কৃত্রিম সম্পর্ক তৈরি করবে এবং যারা মানব সম্পর্ক জটিল মনে করে তারা রোবট সঙ্গীর দিকে ঝুঁকে যাবে।
"দ্য সিম্পসনের" "প্রতিস্থাপনযোগ্য তুমি" পর্বে বার্ট সিম্পসন এবং মার্টিন প্রিন্স তৈরি করেছিলেন রোবটিক শিশু শীল। এগুলো ছিল মূলত প্যারো রোবট যেগুলো তৈরির উদ্দেশ্য ছিল স্প্রিংফিল্ড রিটায়ারমেন্ট ক্যাসেলের বয়স্ক ব্যক্তিদের আনন্দ দেয়া। 
আজিজ আনসারির নেটফিল্কস নাটক "মাস্টার অফ নানের" অষ্টম পর্ব ‘’ওল্ড পিপলে’’ প্যারোকে দেখা গিয়েছিল।
বুরাবে জাতীয় উদ্যান
বুরাবে জাতীয় উদ্যান কাজাখস্থানের আকমোলা অঞ্চলের বুরাবে জেলাতে অবস্থিত একটি জাতীয় উদ্যান। এই উদ্যানটি কাজাখস্থানের রাষ্ট্রপতির এখতিয়ারের অধীন। উদ্যানের সংরক্ষিত এলাকায় সব ধরণের অর্থনৈতিক ও অবকাশ যাপন সম্পর্কিত কর্মকান্ড নিষিদ্ধ, কারণ উদ্যানটি বিশেষ প্রাকৃতিক অঞ্চল হিসেবে সংরক্ষিত।
১৮৯৮ সালে স্টেট ফরেস্ট প্রাদেশিক বন বিভাগ প্রতিষ্ঠিত হয়। এর ফলে প্রথমবারের মত বুরাবের উদ্যানটি সংরক্ষণের সুযোগ তৈরি হয়। ১৯২০ সালে উদ্যানটি জাতীয়করণ করা হয় এবং কাজাখস্থান সরকার এটিকে স্পা টাউন হিসেবে ঘোষণা করে। ১৯৩৫ সালে জাতীয় প্রাকৃতিক অঞ্চল সংরক্ষণ সংস্থা প্রতিষ্ঠা করা হয়। ১৯৫১ সালে সংস্থাটি অকার্যকর হয়ে যায় এবং এর পরিবর্তে বুরাবে ফরেস্ট নামের অনুরূপ কাজের উদ্দেশ্যে একটি প্রতিষ্ঠান গড়ে তোলা হয়। ১৯৯৭ সালের মে মাসে সরকার বুরাবে ফরেস্টকে রূপান্তরিত করে ন্যাচারাল অ্যান্ড ওয়েল-বিয়িং কমপ্লেক্স অফ দ্য ফরেস্ট অব বুরাবে নামকরণ করে। এই প্রতিষ্ঠানের দায়িত্বে ছিল প্রাদেশিক সরকার। ২০০০ সালের অগাস্টে জাতীয় প্রাকৃতিক উদ্যান নামে ৮৩,৫১১ হেক্টর বিশিষ্ট স্থান চিহ্ণিতকরণ করা হয়। এর মধ্যে ৪৭,৬০০ ছিল বনাঞ্চল। ২০১০ সালে উদ্যানের সীমানা বৃদ্ধি করে ১২৯৯৩৫ হেক্টর করা হয়। ২০১২ সালে ৩৭০ হেক্টর জায়গা উদ্যানের সীমানা থেকে বাদ দেয়া হয়।
জানুয়ারি মাসে স্থানীয় গড় তাপমাত্রা -১৬ °C এবং জুলাই মাসে +১৯ °C থাকে। বার্ষিক তুষারপাতের পরিমাণ গড়ে ৩০০ মিলিমিটার। শীতকালে বরফাবৃত স্থানের গড় পুরুত্ব ২৫-৩৫ সেমি। নভেম্বরের মাঝামাঝি থেকে এপ্রিল পর্যন্ত সাধারণত তুষারপাত ঘটে থাকে।
বুরাবে জাতীয় উদ্যানে ৭৫৭ প্রজাতির উদ্ভিদ রয়েছে, যার মধ্যে ১১৯টি প্রজাতি বিশেষভাবে সংরক্ষিত। এছাড়া ১২টি প্রজাতি স্থানীয় লাল তালিকার অন্তর্ভুক্ত। এই জাতীয় উদ্যানটির ৬৫% উদ্ভিদই পাইন, ৩১% বির্চ গাছ, ৩% অ্যাসপেন এবং ১% মাঝারি ধরণের উদ্ভিদ। খাদ্যযোগ্য মাশরুমের বিভিন্ন প্রজাতি এই বনে পাওয়া যায়।
বনের উদ্ভিদরাজির বৈচিত্র্যের কারণে এখানাকার প্রাণীকুলেও বৈচিত্র্যের সন্ধান পাওয়া যায়। এখানে ৩০৫ ধরণের বিভিন্ন প্রাণীর প্রজাতি চিহ্ণিত হয়েছে। এই ৩০৫ প্রজাতি কাজাখস্থানের প্রাণী বৈচিত্র্যের ৩৬%। এই প্রাণীকুলের ৪০%ই বনের সীমানার কাছাকাছি থাকে। এদের মধ্যে ১৩টি প্রজাতি স্থানীয় লাল তালিকার অন্তর্ভুক্ত।
বুরাবে প্রাণীসম্পদ ঐ অঞ্চলের অন্যান্য স্থানের তুলনায় অনেক বেশি। এখানে পার্বত্য, বন্য ইত্যাদি বিভিন্ন ধরণের প্রাণীর সন্ধান পাওয়া যায়। ইউরোপীয়, সাইবেরীয় ও উত্তর গোলার্ধের বিশেষ কিছু প্রাণীর প্রজাতি এই অঞ্চলে দেখা যায়। 
বর্তমানে বুরাবে উদ্যানে হরিণ, নকুল, বেজি, নেউল, কাঠবিড়াল, বন্য শুকর দেখা যায়। এছাড়া বন্য বিড়াল ও নেকড়ে এই বনে দেখা যায়। বনের সমতল স্থানে শেয়াল, নেউল, ইউরোপীয় ও পার্বত্য খরগোশ ও ব্যাজার পাওয়া যায়।
বুরাবে উদ্যানে বিভিন্ন প্রজাতির পাখি রয়েছে। এদের মধ্যে রয়েছে বন্যহংস, চাতক, তিতির ইত্যাদি। তবে এদের মধ্যে হাসের সংখ্যাই অধিক। বনের শুষ্ক পাইন জঙ্গলে প্রধাণত তিতির পাখি ও বিশেষ ধরণের টার্কি দেখা যায়।
বুরাবে নিয়ে কাজাখস্থানে অনেক গল্পগাথা প্রচলিত রয়েছে। এদের মধ্যে অন্যতম গল্পে বলা হয়েছে যে প্রথমে সৃষ্টিকর্তা এ অঞ্চলে দীর্ঘ অনুর্বর সমতল ভূমিত তৈরি করেছিল। স্থানীয় মানুষ একারণে সৃষ্টিকর্তার কাছে ঐ অঞ্চলের উর্বরতার আকূতি জানিয়ে প্রার্থনা করে। ফলে সৃষ্টিকর্তা বিভিন্ন পর্বত, হ্রদ-নদী, বন থেকে অনেক উদ্ভিদ নিয়ে ঐ এলাকায় নিক্ষেপ করে। ফলে বুরাবে উদ্যান তৈরি হয়। বুরাবে কাজাখস্থানের মুক্তা নামে পরিচিত।
বিশ্বের বৃহত্তম বিমানসংস্থাসমূহ
উল্লেখ্য যে এমিরেট্‌স এয়ারলাইন্স একটি সরকারি-মালিকানাধীন কোম্পানি বিধায় এই তালিকায় অন্তর্ভুক্ত হয় নি। এর ২০১৪-২০১৫ সালের আয় ছিল বিলিয়ন ( বিলিয়ন), মুনাফা বিলিয়ন ( বিলিয়ন) ও সম্পত্তি বিলিয়ন () বিলিয়ন এবং ৫৬,৭২৫ জন কর্মী।
রিনপুং ডিজং
রিনপুং ডিজং ডিজং স্থাপত্যশিল্প নির্মিতি একটি বৃহত্তম বুদ্ধ মন্দির এবং ভূটানের পারো জেলার কাগ্যু গোত্রের দ্রুকপা বংশীয়দের সুরক্ষিত ভবন।এই প্রাসাদে জেলাটির মহান সাধকদের দেহাবশেষ এবং সে সাথে পারো ডিজংখাগের প্রশাসনিক দপ্তর অবস্থিত।
পনেরতম শতাব্দিতে স্থানীয় লোকজন পারোর হাংরেলের পবর্তশিঙ্গ লামা দ্রাং দ্রাং গিয়ালকে, পাজো দ্রুগুম ঝিগপুর বংশধর, উৎসর্গ করেন। দ্রাং দ্রাং গিয়াল সেখানে একটি মন্দির নির্মাণ করেন এবং পরবর্তীতে সেখানে পাঁচতলা বিশিষ্ট ডিজং বা দূর্গ গড়ে উঠে যা হাংরেল ডিজং নামে পরিচিত ছিল।
সতেরতম শতাব্দিতে, তার বংশধরগণ, হাংরেলের স্বত্তাধিকারীরা, এই দূর্গটি দ্রুকপা বংশীয় পুরোহিতদেরকে দান করেন যাতে তার আধ্যাত্বিক ও অনাধ্যাত্বিক প্রতিষ্ঠান নাগাওয়াং নামগিয়াল, ঝাবদ্রাং রিনপোছের পরিচিতি ঘটে। ১৬৪৪ সালে ঝাবদ্রাং পুরানো ডিজংটি ভেঙ্গে নতুন ডিজং এর ভিত্তিপ্রস্থর স্থাপন করেন। ১৬৪৬ সালে পশ্চিমাঞ্চলের প্রশাসনিক ভবন এবং আশ্র্রম হিসেবে পুনরায় উৎসর্গ এবং প্রতিষ্ঠা করেনস এবং এটি রিনপুং ডিজঙ হিসেবে পরিচিত হয়ে উঠে। 
১৯৯৩ সালে লিটল বোদ্ধা নামে একটি ছবির কিছু দৃশ্য এখানে চিত্রায়িত হয়।
রিংপুন ডিজং এর অভ্যন্তরে চৌদ্দটি সমাধি ও উপসানলায় রয়েছে:
ডিজং এর বাহিরে প্রধান ডিজংটি হল দিয়াংখা মন্দির।
১৬৪৯ সালে পাহাড়ে রিনপুং ডিজং এর উপরে সাততলা বিশিষ্ট একটি পাহারা দূর্গ বা তা ডিজং নিমার্ণ করা হয়েছিল।১৯৬৮ সালে এটিকে ভূটান জাতীয় জাদুঘর হিসেবে প্রতিষ্ঠা করা হয়।
ভূটানের সনাতন চন্দ্র মাসের দিনপঞ্জিকার এগার থেকে পনের তারিখ (গ্রেগরিয়ান পঞ্জিকা অনুযায়ী মার্চ বা এপ্রিলে) পর্যন্ত রিনপুং ডিজং এ একটি বৃহৎ বার্ষিক উৎসব বা শেছু অনুষ্ঠিত হয়। এই উপলক্ষে আয়োজিত শোভাযাত্রায় প্রচুর পবিত্র চিত্র ধারণ করা হয়।আশ্রমের পুরোহিতদের দ্বারা কয়েকদিন যাবত পর্যন্ত বিভিন্ন ছদ্মবেশ নিয়ে নৃত্য অনুষ্ঠিত হয় যা বিভিন্ন ধর্মীয় কাহিনীকি নির্ভর করে হয়ে থাকে।
পনেরতম দিনের সকালে সূর্য উদিত হওয়ার পূর্বেই, একটি বৃহৎ ধর্মীয় থংদ্রেল ব্যানার থাংকা, যা পদ্মাসাম্বাভার আটটি রূপকে চিত্রায়িত করেছে, সকালের প্রথম প্রহরেই জনসাধারণের সম্মুখে প্রদর্শিত হয়ে থাকে যাতে প্রথাগত নিয়ম অনুযায়ী দিনের সূর্যের আলো ঐ ব্যানারের উপর না এসে পড়ে।
এশিয়ায় বিমানসংস্থার তালিকা
এই এশিয়ার বিমানসংস্থার তালিকা।
এনএক্সটি চ্যাম্পিয়নশিপ
এনএক্সটি চ্যাম্পিয়নশীপ হল পেশাদারি কুস্তি চ্যাম্পিয়নশীপ। যেটির মালিক ডাব্লিউডাব্লিউই। এটা ডাব্লিউডাব্লিউই এর উন্নায়নমূলক শাখা এনএক্সটির চ্যাম্পিয়নশীপ।
28, 2022 অনুযায়ী,
অনলাইন বিশ্বকোষসমূহের তালিকা
এটি একটি অনলাইনে বা ইন্টারনেটে ব্যবহারযোগ্য বিশ্বকোষ সমূহের তালিকা।
সাভার ক্যান্টনমেন্ট পাবলিক স্কুল ও কলেজ
সাভার ক্যান্টনমেন্ট পাবলিক স্কুল এন্ড কলেজ বাংলাদেশের ঢাকা জেলার আশুলিয়া থানায় অবস্থিত একটি শিক্ষা প্রতিষ্ঠান।
ঢাকা জেলার অন্তর্গত সাভার উপজেলার আশুলিয়া থানার সাভার সেনানিবাস এলাকায় (পাথালিয়া ইউনিয়ন) ঢাকা-আরিচা মহাসড়কের পাশে ১৭ একর জমির ওপর এ বিদ্যায়তনটি অবস্থিত।
১৯৭৭ সালের ২ ফেব্রুয়ারি সাভার ক্যান্টনমেন্ট বোর্ড স্কুল হিসেবে এই প্রতিষ্ঠানের যাত্রা শুরু হয়। ঢাকা শিক্ষাবোর্ড ১৯৮০ সালের ১ জানুয়ারি এই প্রতিষ্ঠানকে মাধ্যমিক বিদ্যালয় হিসেবে প্রথম স্বীকৃতি প্রদান করেন। ১৯৮৭ সালে সাভার ক্যান্টনমেন্ট বোর্ড স্কুলকে সাভার ক্যান্টনমেন্ট পাবলিক স্কুলে উন্নীত করা হয়। ১৯৯২ সালের আগস্ট মাস পর্যন্ত এই প্রতিষ্ঠানটি ক্যান্টনমেন্ট বোর্ড কর্তৃক পরিচালিত হয়েছে। এরপর থেকে এ প্রতিষ্ঠানের সার্বিক দায়িত্বভার পাবলিক স্কুল ও কলেজ পরিচালনা পরিষদের ওপর ন্যস্ত হয়। ১৯৯৩ সালের ১ জুলাই প্রতিষ্ঠানের কলেজ শাখার কার্যক্রম শুরু হয়।
এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।
এর পরিচালনা পর্ষদের সভাপতি হিসেবে দায়িত্ব পালন করেন জালালাবাদ সেনানিবাসের ৫২ ব্রিগেড কমান্ডার; যিনি বাংলাদেশ সেনাবাহিনীর বিগ্রেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি ( সামরিক ও বেসামরিক ) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।
এখানে ৪,০০০-এরও অধিক শিক্ষার্থী অধ্যয়নরত রয়েছে। কলেজে মোট শিক্ষক-শিক্ষিকা রয়েছেন ১১৯ জন এবং কর্মচারি ৫৬ জন।
কলেজ শাখায় রয়েছে বিজ্ঞান বিভাগের জন্যে ৫ টি শাখা যার মধ্যে একটি ইংরেজি ভার্শন এর ছাত্র-ছাত্রীদের জন্যে। ব্যবসায় শিক্ষা শাখার জন্যে ২ টি শাখা, মানবিক শাখার জন্যে ২ টি শাখা রয়েছে।শিক্ষার্থীদের জন্য চালু আছে বিভিন্ন ক্লাব। যেমনঃ
সার্বিক ফলাফল ও উৎকর্ষের ভিত্তিতে এ প্রতিষ্ঠান ২০০৯ সালে সেনাবাহিনী প্রধান ট্রফি লাভ করেছে। ২০১০ সালে মাধ্যমিক ও উচ্চমাধ্যমিক শিক্ষাবোর্ডর ফলাফলে এসএসসি পরীক্ষায় ১৪তম স্থান ও এইচএসসি পরীক্ষায় ১৮তম স্থান লাভ করেছে। দৈনিক ফুলকি পত্রিকা একে ২০১০ সালে সাভার অঞ্চলের শ্রেষ্ঠ শিক্ষা প্রতিষ্ঠান হিসেবে এ প্রতিষ্ঠানকে স্বীকৃতি প্রদান করে। ২০১৫ সালে আন্তঃপাবলিক স্কুল ও কলেজ সংসদীয় বির্তক প্রতিযোগিতায় কলেজ পর্যায়ে চ্যাম্পিয়ন হওয়ার গৌরব অর্জন করে।
জিরাবো ক্যান্টনমেন্ট পাবলিক স্কুল ও কলেজ
Nickindia.com
সলোমন বন্দরনায়েকে
সলোমন ওয়েস্ট রিজওয়ে ডায়াস বন্দরনায়েকে (,; জন্ম: ৮ জানুয়ারি, ১৮৯৯ - মৃত্যু: ২৬ সেপ্টেম্বর, ১৯৫৯) কলম্বোয় জন্মগ্রহণকারী সিলনের বিখ্যাত বক্তা ও রাজনীতিবিদ ছিলেন। সচরাচর তিনি এস.ডব্লিউ.আর.ডি. বন্দরনায়েকে নামে পরিচিত ছিলেন। ১৯৫৬ থেকে ১৯৫৯ মেয়াদে তৎকালীন সিলনের (বর্তমান: শ্রীলঙ্কা) চতুর্থ প্রধানমন্ত্রীর দায়িত্ব পালন করেন। ঐ নির্বাচনের ফলেই আধুনিক সিলনের রাজনৈতিক ইতিহাসের আমূল পরিবর্তন ঘটে। বামপন্থী ও সিংহলী জাতীয়তাবাদী শ্রীলঙ্কা ফ্রিডম পার্টির প্রতিষ্ঠাতা ছিলেন সলোমন বন্দরনায়েকে। ১৯৫৯ সালে বৌদ্ধ সন্ন্যাসী কর্তৃক নিহত হবার পর তাঁর বিধবা পত্নী সিরিমাভো বন্দরনায়েকে বিশ্বের প্রথম মহিলা প্রধানমন্ত্রী হবার বিরল কৃতিত্ব স্থাপন করেন।
সম্ভ্রান্ত সিংহলী-আমেরিকান খ্রিস্টান পরিবারে তাঁর জন্ম। পরবর্তীকালে রাজনীতিতে যোগদানের প্রেক্ষিতে ধর্মান্তরিত হয়ে বৌদ্ধধর্ম গ্রহণ করেন। ব্রিটিশ ঔপনিবেশিক আমলে স্যার সলোমন ডায়াস বন্দরনায়েকের সন্তান তিনি। সিলনের গভর্নর ওয়েস্ট রিজওয়ের নামানুসারে নিজ সন্তানের নাম রাখেন। সেন্ট টমাস কলেজে মাধ্যমিক শ্রেণীতে অধ্যয়ন শেষে অক্সফোর্ড বিশ্ববিদ্যালয়ের অধীনে ক্রাইস্ট চার্চে পড়াশোনা করেন। সেখানে তিনি অক্সফোর্ড ইউনিয়নের সচিব মনোনীত হয়েছিলেন। এরপর ইংল্যান্ডে ব্যারিস্টার হয়েছিলেন।
তরুণ আইনজীবী হিসেবে সিলন ন্যাশনাল কংগ্রেসে সক্রিয় ছিলেন। ১৯২৬ সালে কলম্বো মিউনিসিপ্যাল কাউন্সিলের সদস্য নির্বাচিত হন। ১৯৩১ থেকে ১৯৪৭ সালে সিলন স্টেট কাউন্সিলে কর্মরত ছিলেন। সিংহলী সংস্কৃতি ও সম্প্রদায়ের প্রতি আগ্রহ থাকায় ১৯৩৬ সালে সিংহলা মহা সভা আয়োজন করেন। ১৯৪৬ সালে ইউনাইটেড ন্যাশনাল পার্টিতে যোগ দেন ও ১৯৪৭ থেকে ১৯৫১ মেয়াদে মন্ত্রী পর্যায়ের বিভিন্ন পদে নিয়োজিত ছিলেন। ১৯৫১ সালে শ্রীলঙ্কা ফ্রিডম পার্টি প্রতিষ্ঠা করেন। ভাষার ন্যায় স্পর্শকাতর বিষয়ে দলটি সিংহল ও তামিল - উভয়কেই জাতীয় ভাষার দাবীতে সোচ্চার ছিল। কিন্তু ১৯৫০-এর দশকের মাঝামাঝি সময়কালে কেবলমাত্র সিংহলী ভাষাকে গ্রহণ করে।
১৯৫৬ সালের নির্বাচনে জয়লাভের পর সম সমাজ পার্টি, শ্রীলঙ্কার কমিউনিস্ট পার্টিকে নিয়ে চারদলীয় জোট গড়েন ও প্রধানমন্ত্রী মনোনীত হন। দেশের রাষ্ট্রীয় ভাষা হিসেবে সিংহলীকে গ্রহণ করেন, ইংরেজি ভাষার অবনমন ঘটান, সাম্যবাদের উত্তরণ ঘটান ও পশ্চিমা বিরোধী রাজনীতির প্রবর্তন ঘটান।
পররাষ্ট্রনীতির ক্ষেত্রে নিরপেক্ষ ভূমিকা রাখেন। কাতুনায়েকে ও চীনা বে থেকে ব্রিটিশদের বিমানঘাঁটি এবং ত্রিকোমালী থেকে নৌঘাঁটি গুটিয়ে ফেলতে বাধ্য করেন। ঘরোয়া রাজনীতিতে অর্থনৈতিক সমস্যার মুখোমুখি হন ও ভাষার বিষয়ে অসন্তুষ্টি প্রকাশ পায়। ১৯৫৮ সালে সংখ্যালঘু শ্রীলঙ্কান তামিলদেরকে দাঙ্গার কবল থেকে মুক্ত রাখতে ব্যর্থ হন।
২৬ সেপ্টেম্বর, ১৯৫৯ তারিখে প্রধানমন্ত্রী থাকাকালীন ৬০ বছর বয়সে তালদুয়ে সোমারামা নামীয় একজন বৌদ্ধ সন্ন্যাসী কর্তৃক গুলিবিদ্ধ হয়ে তাঁর দেহাবসান ঘটে। শিক্ষামন্ত্রী ও সংসদ নেতা সিলন সংসদ কর্তৃক ভারপ্রাপ্ত প্রধানমন্ত্রীর দায়িত্ব পান। কিন্তু সদস্যদের আস্থা না থাকায় এক বছরের মধ্যে সংসদের বিলুপ্তি ঘটানো হয়।
১৯৪০ সালে সিরিমা রাতওয়াতের সাথে বৈবাহিক সম্পর্ক স্থাপন করেন। এ দম্পতির তিন সন্তান ছিল। স্বামীর মৃত্যুর পর তিনি বিশ্বের প্রথম মহিলা প্রধানমন্ত্রী হন। তাঁর কন্যা চন্দ্রিকা কুমারাতুঙ্গা ১৯৯৪ সালে প্রধানমন্ত্রী হন ও দেশের প্রথম মহিলা রাষ্ট্রপতির দায়িত্ব পান। সর্বকনিষ্ঠ সন্তান অনূঢ়া বন্দরনায়েকে ১৯৯৯ থেকে ২০০১ মেয়াদে শ্রীলঙ্কার সংসদের স্পিকারের দায়িত্ব পালনসহ ২০০৪-০৮ মেয়াদে মন্ত্রী হন। জ্যেষ্ঠ পুত্র সুনেত্রা বন্দরনায়েকে প্রথিতযশা মানবতাবাদী।
"This page incorporates text from the Library of Congress's Country Studies series."
পলাশ
পলাশ মাঝারি আকারের পর্ণমোচী বৃক্ষ। সংস্কৃতিতে এটি কিংসুক এবং মনিপুরী ভাষায় পাঙ গোঙ নামে পরিচিত ()। বৃক্ষটি Fabaceae পরিবারের সদস্য। তবে পলাশ গাছ তার ফুলের জন্যই সবচেয়ে বেশি পরিচিত।
পলাশ গাছ সর্বোচ্চ ১৫ মিটার পর্যন্ত উঁচু হয়ে থাকে। শীতে গাছের পাতা ঝরে যায়। বসন্তে এ গাছে ফুল ফোটে। টকটকে লাল ছাড়াও হলুদ ও লালচে কমলা রঙের পলাশ ফুলও দেখা যায়। এর বাকল ধূসর। শাখা-প্রশাখা ও কাণ্ড আঁকাবাঁকা। নতুন পাতা রেশমের মতো সূক্ষ্ম। গাঢ় সবুজ পাতা ত্রিপত্রী, দেখতে অনেকটা মান্দার গাছের পাতার মতো হলেও আকারে বড়। পলাশের ফল দেখতে অনেকটা শিমের মতো। বাংলাদেশে প্রায় সব জায়গাতে কমবেশি পলাশ গাছ দেখতে পাওয়া যায়।
ভারত, বাংলাদেশ, নেপাল, শ্রীলঙ্কা, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া পর্যন্ত বিস্তৃত।
বাংলা সাহিত্যে পলাশ ফুলের প্রসঙ্গ এসেছে নানাভাবে। কবি নজরুল তাঁর একটি গানে লিখেছেন-
এছাড়াও বাংলাদেশের জনপ্রিয় একটি দেশাত্মবোধক গানে এর উল্লেখ পাওয়া যায়- "‘আমায় গেঁথে দাও না মাগো একটি পলাশ ফুলের মালা...’"
কেপলার-৪
কেপলার-৪ সূর্যের মত একটি নক্ষত্র যা তারকামণ্ডলে ১৬৩১ আলোকবর্ষ দূরে অবস্থিত। এটি কেপলার মিশনের একটি ক্ষেত্র, যা পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলার-৪বি, নেপচুন আকারের একটি গ্রহ যা এই নক্ষত্রের অত্যন্ত নিকটবর্তী কক্ষপথে আবর্তিত হচ্ছে বলে আবিষ্কৃত হয় এবং ৪ জানুয়ারি ২০১০ সালে কেপলার দলের মাধ্যমে জনসম্মুখে প্রকাশ করা হয়। কেপলার-৪বি কেপলার স্যাটেলাইটের প্রথম আবিষ্কার ছিল, এবং তার নিশ্চিতকরণ মহাকাশযানের কার্যকারিতা প্রদর্শনে সাহায্য করেছে।
কেপলার -৪ কেপলার মহাকাশযানের নামে নামকরণকৃত - যা নাসার এমন একটি দূরবীন যে পৃথিবী থেকে দেখা যায় এরূপ নক্ষত্রের পথের মধ্যে পৃথিবী সাদৃশ গ্রহ খোঁজার কাজে ব্যবহৃত হয়। পূর্বের তিনটি গ্রহ যা ইতোমধ্যে কেপলার নিশ্চিত করেছে তা পূর্বে আবিষ্কৃত হওয়ায় কেপলার-৪ এবং তার গ্রহ ছিল কেপলার দলের প্রথম আবিষ্কার। তারকাটি এবং তার ব্যবস্থা, গুণাবলী, বৈশিষ্ট্য ইত্যাদি জানুয়ারি ৪, ২০১০ তারিখে ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম সভায় কেপলার-৫, কেপলার-৬, কেপলার -৭, ও কেপলার-৮সহ ঘোষণা করা হয়। উপস্থাপিত গ্রহগুলোর মধ্যে কেপলার-৪বি গ্রহ ছিল নেপচুন গ্রহের আকারের চেয়ে ক্ষুদ্রতম। আমেরিকান অ্যাস্ট্রোনমিক্যাল সোসাইটির সভায় কেপলার-৪ বি এবং অন্যান্য গ্রহ আবিষ্কারের তত্ত্ব উপস্থাপন করায় এটা নিশ্চিত করেছে যে কেপলার মহাকাশযান যথার্থই কার্যকরী।
টেক্সাসের ফোর্ট ডেভিস ম্যাকডোনাল্ড মানমন্দিরের হার্লান জে স্মিথ টেলিস্কোপটি অস্টিনের টেক্সাস বিশ্ববিদ্যালয়ের জ্যোতির্বিজ্ঞানীরা কেপলারের আবিষ্কারগুলো অনুসরণ করতে এবং তা নিশ্চিত করতে ব্যবহার করতেন। এছাড়াও হাওয়াই,ক্যালিফোর্নিয়া, অ্যারিজোনা, এবং ক্যানারি দ্বীপপুঞ্জের দূরবীক্ষণও তথ্য নিশ্চিত করার জন্য ব্যবহার করা হত।
কেপলার-৪ একটি জি০-টাইপ তারকা যা সূর্যের অনুরূপ, কিন্তু  উজ্জ্বলতা সামান্য বেশি। নক্ষত্রটি ১.০৯২ সূর্যের ভর এবং ১.৫৩৩ সূর্যের ব্যসার্ধ M, বা সূর্যের ভরের ১০৯% এর এবং সূর্যের ব্যাসার্ধের ১৫৩%। কেপলার-৪ ধাতু  সমৃদ্ধ  { .১৭ (±০.০৬) } [Fe/H] যা সূর্যের চেয়ে ৪৮% বেশি। তবে সবচেয়ে গুরুত্বপূর্ণ বিষয়টি হচ্ছে, কম ধাতু সমৃদ্ধ নক্ষত্রের তুলনায় বেশি ধাতু সমৃদ্ধ নক্ষত্রকে কেন্দ্র করে গ্রহগুলোর আবর্তনের ঝোঁক বেশি। কেপলার-৪, ৪.৫ (±১.৫) বিলিয়ন বছরের পুরনো। সে তুলনায়, সূর্যের বয়স ৪.৬ বিলিয়ন বছর। এছাড়াও, কেপলার-৪ এর কার্যকর তাপমাত্রা ৫৭৮১ (±৭৬) কেলভিন, যা সূর্যের তাপমাত্রা ৫৭৭৮ কেলভিনের সাথে প্রায় অভিন্ন।
পৃথিবী থেকে প্রতীয়মান হয় যে, কেপলার -৪ এর আপাত বিস্মৃতি ১২.৭। ফলে, এটা খালি চোখে দৃশ্যমান নয়।
কেপলার-৪বি এর আবিষ্কার জানুয়ারি ৪,২০১০ এ ঘোষিত হয়। এর আকার নেপচুন গ্রহের মতই, ০.০৭৭ এম.জে. (জুপিটার ভর এর ৭%) এবং ০.৩৫৭ আর.জে (জুপিটার ব্যাসার্ধ এর ৩৬%)। গ্রহটি তার নক্ষত্রের কক্ষপথে ০.০৪৫ এইউ দূরত্বে ৩.২১৪ দিন পর পর আবর্তন করে। এই দূরত্ব বুধ গ্রহের সাথে তুলনা করা হয়, যা সূর্য থেকে ০.৩৯ এইউ দূরে। কেপলার-৪ এর উৎকেন্দ্রিকতা ০ ধরা হয়, তবে পরবর্তীতে নিরপেক্ষভাবে আবিষ্কারের তথ্য পুনরায় বিশ্লেষণ করে (০.২৫ +- ০.১২) মান পাওয়া যায়। অনুরূপভাবে,এই গ্রহের তাপমাত্রা ১৬৫০ কেলভিন ধরা হয় যা বৃহস্পতির (গ্রহ) তাপমাত্রা ১২৪ কেলভিনরে চইতে অনেক বেশি (অভ্যন্তরীণ তাপ এবং বায়ুমন্ডল বিবেচনা না করে)।
মেঘালয়ের জেলাসমূহের তালিকা
মেঘালয় হচ্ছে ভারতের প্রদেশ যার ১১টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
মেঘালয়ে সাম্প্রতিককালে ১১টি জেলা রয়েছে। সেগুলো হচ্ছেঃ
জৈন্তিয়া পাহাড়:
খাসি পাহাড় বিভাগ:
গারো পাহাড় বিভাগ:
মায়ানমার জাতীয় ক্রিকেট দল
মায়ানমার ক্রিকেট দল হল আন্তর্জাতিক ক্রিকেটে মায়ানমার বা বার্মা কে প্রতিনিধিত্ব করা ক্রিকেট দল। দলটি ২০০৬ সাল থেকে আন্তর্জাতিক ক্রিকেট কাউন্সিল-এর সদস্য।
মায়ানমারে ক্রিকেটের ইতিহাস অনেক পুরনো। যখন বার্মা ব্রিটিশ ভারত-এর একটি রাজ্য ছিল তখন থেকে এ অঞ্চলে ক্রিকেট খেলা হয়। ব্রিটিশরা ভারতের অন্যান্য অঞ্চলের মত মায়ানমারেও ক্রিকেট খেলাকে নিয়ে আসে। এই খেলাটি এই অঞ্চলে যথেষ্ট অগ্রসর ছিল এবং মেরিলিবন ক্রিকেট ক্লাব তাঁদের ১৯২৬/১৯২৭ ভারত সফরে মায়ানমারে দুটি ২ দিনের প্রথম শ্রেণীর ম্যাচ খেলে। দুটি ম্যাচের প্রথমটি রেঙ্গুন-এর জিমখানা মাঠে রেঙ্গুন জিমখানা ক্রিকেট দল-এর বিপক্ষে অনুষ্ঠিত হয়। ঐ ম্যাচটি ড্র হয় যদিও এমসিসি স্বাগতিক দলকে ফলোঅনে পাঠায়। দ্বিতীয় ম্যাচটি বার্মা দলের বিপক্ষে ছিল এবং সেটি রেঙ্গুনের বিএএ মাঠে অনুষ্ঠিত হয়। এমসিসি বার্মা দলকে উভয় ইনিংসেই অল্প রানে অলআউট করে ম্যাচটি জিতে জিতে নেয়। দ্বিতীয় ইনিংসে এমসিসির জয়ের জন্য মাত্র ৭ রান প্রয়োজন ছিল। এটিই এখন পর্যন্ত মায়ানমারের একমাত্র প্রথম শ্রেণীর ম্যাচ হয়ে রয়েছে।
স্বাধীনতার পর ক্রিকেট মায়ানমারে খুবই গৌণ একটি খেলা হিসেবে রয়েছে এবং ১৯৮৮ থেকে ১৯৯৫ সালে মায়ানমারের কোথাও খেলতে দেখা যায় নি। ২০০২ সালে বাংলার সাবেক প্রথম শ্রেণীর ক্রিকেটার নরেশ কুমার আয়োজিত ৭ দলের একটি ক্রিকেট লীগের মাধ্যমে মায়ানমারে খেলাটির পুনরুত্থান দেখা যায়। ঐ লীগে কয়েকজন সাবেক প্রথম শ্রেণীর ক্রিকেটারসহ প্রায় ২৫০ জন অংশ নেন। ক্রিকেট টিভি সংবাদের রিপোর্টেও আলোচিত হয়। ২০০৪ সালে আইসিসি মায়ানমার ক্রিকেট ফেডারেশন পরিদর্শনে যায়। এবং ২০০৬ সালে মায়ানমার ক্রিকেট ফেডারেশন আইসিসির অনুমোদিত সদস্য হয়। প্রাথমিকভাবে মায়ানমারের সাবেক খেলোয়াড়রাই ক্রিকেট খেললেও সাম্প্রতিক সময়ে স্কুলগুলোতে এই খেলাটির প্রসার বৃদ্ধি করা হচ্ছে।
আইসিসির সদস্যপদ লাভের মাত্র ২ মাস পর মায়ানমার প্রথমবারের মত এসিসি টফিতে (২০০৬ এসিসি ট্রফি) অংশ নিতে মালয়েশিয়ায় যায়। তাদের টুর্নামেন্টটির ফল ছিল খুবই খারাপ। তারা টুর্নামেন্টে কুয়েত জাতীয় ক্রিকেট দল-এর কাছে ১০ ওভারের মধ্যে ৯ উইকেটে পরাজিত হয়, হংকং জাতীয় ক্রিকেট দল এর কাছে ২০ রানে অলআউট হয়ে ৪২২ রানের বিশাল ব্যবধানে পরাজিত হয় এবং ভুটান জাতীয় ক্রিকেট দল এর কাছে ৬.৫ ওভারে ৯ উইকেটে পরাজিত হয়, যদিও টুর্নামেন্টের পূর্ববর্তী খেলাগুলোতে ভুটানও বিশাল ব্যবধানে পরাজিত হয়।
টুর্নামেন্টে মায়ানমার নেপাল জাতীয় ক্রিকেট দল এর বিপক্ষে তাদের সবচেয়ে লজ্জাজনক এবং সবচেয়ে খারাপ ম্যাচটি খেলে। ম্যাচটিতে মায়ানমার ১২.১ ওভারে মাত্র ১০ রানে অলআউট হয়। মায়ানমারের হয়ে কোন ব্যাটসম্যান ১ রানের বেশি করতে পারেন নি এবং ৫ জন খেলোয়াড় শুন্য রানে আউট হন। মায়ানমারের ইনিংসের সবচেয়ে বেশি রান আসে অতিরিক্ত খাত থেকে (৩টি লেগবাই ও ২টি ওয়াইড)। নেপাল তাদের ইনিংসের প্রথম বলে ৩ রান নেয় পরবর্তীতে ৩টি ওয়াইড রান থেকে পাঁচ রান আসে। নেপাল তাদের ইনিংসের দ্বিতীয় বৈধ বল থেকে ৩ রান নিয়ে ম্যাচটি ১০ উইকেটে জিতে নেয়। কয়েকজন সমালোচক ম্যাচটিকে আন্তর্জাতিক ক্রিকেটের সবচেয়ে একপেশে ম্যাচ হিসেবে আখ্যা দেন। এছাড়াও ১০ রান পুরুষদেরদের যেকোনো স্তরের আন্তর্জাতিক ক্রিকেটেই দলীয় সর্বনিম্ন রান।
এসিসি ট্রফি এলিট ও চ্যালেঞ্জ এই দুটি স্তরে বিভক্ত হওয়ার পর মায়ানমার ২০০৯ ও ২০১০ সালে চ্যালেঞ্জ স্তরে অংশ নেয় এবং দুটি আসরেই তারা সর্বশেষ স্থানটিতে থাকে। মানের দিক থেকে এলিটের চেয়ে নিচে থাকলেও মায়ানমার চ্যালেঞ্জ স্তরে বিশাল ব্যবধানে পরাজিত হতে থাকে।
থাইল্যান্ড জাতীয় ক্রিকেট দল
থাইল্যান্ড জাতীয় ক্রিকেট দল আন্তর্জাতিক ক্রিকেট খেলায় থাইল্যান্ড-এর প্রতিনিধিত্ব করে। ২০০৫ সালে আন্তর্জাতিক ক্রিকেট কাউন্সিল-এর সহযোগী সদস্যপদ লাভ করা দেশটির ক্রিকেট ক্রিকেট এ্যাসোসিয়েশন অফ থাইল্যান্ড দ্বারা পরিচালিত হয়। ১৯৯৫ থেকে ২০০৫ সাল পর্যন্ত থাইল্যান্ড আইসিসি এর অনুমোদিত সদস্য ছিল। থাইল্যান্ডের প্রায় সব খেলার প্রতিপক্ষ দলই ছিল এশীয় দল। এসকল ম্যাচের কিছু এশীয় ক্রিকেট কাউসিল কর্তৃক আয়োজিত টুর্নামেন্টে অনুষ্ঠিত হয়।
থাইল্যান্ডে ক্রিকেট খেলাটি সম্ভ্রান্ত পরিবারের সন্তানদের (যারা ইংল্যান্ডে শিক্ষাগ্রহনকালীন সময় খেলাটি শিখেছিল) দ্বারা পরিচিতি লাভ করেছে। তাঁরা ১৮৯০ সালে ব্যাংকক সিটি ক্রিকেট ক্লাব প্রতিষ্ঠা করে এবং ক্লাবটি একই বছরের নভেম্বর মাসে প্রথম খেলায় অংশ নেয়। সিঙ্গাপুর ক্রিকেট ক্লাব, ঐ ক্লাবটিকে খেলার জন্য আমন্ত্রণ জানায় কিন্তু কলেরা মহামারীর কারণে সেই পরস্তাবটি ফিরিয়ে দেয়া হয়।
থাই সম্প্রদায়ের মানুষের কাছে ক্রিকেট খেলাটি ততটা গ্রহণযোগ্যতা পায়নি বলে সেখানে এই খেলাটির উন্নতি হয় নি, কিন্তু ১৯০০ এর দশকে খেলাটি সম্ভ্রান্ত পরিবারের বাসিন্দাদের মধ্যেই সীমাবদ্ধ ছিল। রয়্যাল ব্যাংকক স্পোর্টস ক্লাব ১৯০৫ সালে ক্রিকেট খেলা শুরু করে এবং তাঁরা ১৯০৯ সালের জানুয়ারি মাসে প্রথম আন্তর্জাতিক ম্যাচ আয়োজন করে। সেখানে দলটি স্ট্রেইটস সেটেলমেন্টস ক্রিকেট দলকে ইনিংস ব্যবধানে হারায়। ম্যাচটি সিঙ্গাপুরে অনুষ্ঠিত হয়। পরের বছর ব্যাংকক-এ অনুষ্ঠিত ম্যাচে তাঁরা আবার জয়লাভ করে এবং ১৯১১ সালের ডিসেম্বর মাসে অনুষ্ঠিত হওয়া তৃতীয় এবং সর্বশেষ ম্যাচে স্ট্রেইটস সেটেলমেন্টস জয়লাভ করে।
ক্রিকেট একটি বিনোদনমূলক ক্রিয়া হিসেবে থাইল্যান্ডে সক্রিয় ছিল এবং জাতীয় দল ১৯৯০ সালের আগে আর কোন খেলায় অংশ নেয় নি। ১৯৬০ এর দশক ও ১৯৭০ এর দশকে আরও অনেক দল রয়্যাল ব্যাংকক স্পোর্টস ক্লাবের বিপক্ষে খেলায় অংশ নেয়ার জন্য থাইল্যান্ডে আসে। এদের মধ্যে উল্লেখযোগ্য হল ১৯৬৫ সালে খেলতে আসা উইস্টারশায়ার এবং ১৯৭০ সালে আসা এমসিসি। এই সফরগুলো ক্রিকেটীয় সুবিধার উন্নতিতে ভূমিকা রাখে।
১৯৮০ এর দশকের শেষের দিকে এবং ১৯৯০ এর দশকের শুরুর দিকে থাইল্যান্ড এর একজন খেলোয়াড় রোনাল্ড এনডলে, যিনি ভলভোতে কাজ করতেন, তাঁর কোম্পানিকে হংকং এর বিপক্ষে একটি ম্যাচের জন্য ট্রফি প্রদান করার জন্য রাজি করান। ম্যাচটি ১৯৯০ সালের জানুয়ারি মাসে অনুষ্ঠিত হয় এবং এটি ছিল একটি দুই দিনের খেলা এবং খেলাটি ড্র হয়। ১৯৯১ সালে খেলাটি এক দিনের খেলা ছিল এবং ১৯৯২ সালে মালয়েশিয়াকে নিয়ে একটি ত্রিদেশীয় সিরিজ হিসেবে অনুষ্ঠিত হয়। টুর্নামেন্টটি পরবর্তীতে তুয়ানকু জাফার কাপ হিসেবে অনুষ্ঠিত হয়, যেখানে এই ৩টি দলের সাথে সিঙ্গাপুর অংশ নেয়।
১৯৯০ এর দশকের শুরুর দিক থাই ক্রিকেটের অন্যতম সফল সময় ছিল, কিন্তু তাঁরা ১৯৯৫ সালে আইসিসি এর অনুমোদিত সদস্য হওয়ার পর খেলোয়াড় নির্বাচনের জন্য আইসিসির করা নিয়ম মানা তাঁদের জন্য বাধ্যতামূলক হয়, যার ফলে দলটি মাঠে দুর্বল দল নামাতে বাধ্য হয়। এর সাথে আর্থিক সমস্যা যুক্ত হয় যার ফলে থাইল্যান্ড টুর্নামেন্ট থেকে সরে দাড়ায়। এর বিপরীতে ২১ শতকের শুরুর দিকে তরুণরা সম্ভ্রান্ত পরিবারের বাইরে খেলাটিকে জনপ্রিয় করতে বিভিন্ন পদক্ষেপ নেয়।উল্লেখ্য যে ২০০৯ সালের এসিসি ট্রফি চ্যালেঞ্জের স্বাগতিক দল ছিল থাইল্যান্ড এবং তাঁরা সেখানে ভুটান, ব্রুনাই, চীন, ইরান, মালদ্বীপ, মায়ানমার এবং ওমান-এর মোকাবেলা করে এবং ৪র্থ স্থান লাভ করে।
ব্রুনাইয়ের পর্যটন
ব্রুনাই-এর পর্যটন সম্প্রসারণ ও নিয়ন্ত্রণ করে দেশটির পর্যটন মন্ত্রণালয়। ব্রুনাই দক্ষিণ-পূর্ব এশিয়ার একটি দেশ। পর্যটন মন্ত্রণালয় দেশটিতে ইকো-পর্যটন, রোমাঞ্চপ্রিয় পর্যটকদের জন্যে ব্যবস্থাদি, ইসলামী সাংস্কৃতিক গন্তব্য ইত্যাদি ক্ষেত্রগুলোকে জনপ্রিয় করার মাধ্যমে পর্যটন খাত বিকাশের জন্যে কর্মসূচী গ্রহণ করেছে। ব্রুনাই-এর অর্থনৈতিক পরিকল্পনা ও উন্নয়ন দপ্তরের তথ্য অনুসারে ২০১৪ সালে দেশটিতে ৭৮,৪৬৩ পর্যটক আগমন করে। ২০১৩ সালে এই সংখ্যা ছিল ৮৫,৫৯৯।
ব্রুনাই ডলার আসিয়ান অঞ্চলের অন্যতম শক্তিশালী মুদ্রা, যা এই অঞ্চলের পর্যটকদের ব্রুনাই ভ্রমণে নিরুৎসাহিত করে। এক ব্রুনাই ডলার সমান ৯,৭৪০ ইন্দোনেশিয়ান রুপি, ২.৯ মালয়েশিয়ান রিংগিট, ৩২.৯ ফিলিপাইন পেসো এবং ২৫.৫ থাই বাথ। পর্যটন প্রতিষ্ঠানগুলো মনে করে, শক্তিশালী মুদ্রার কারণে ব্রুনাইতে ভ্রমণ অন্যান্য দক্ষিণ-পূর্ব দেশগুলোর তুলনায় ব্যয়বহুল। তাই এই অঞ্চলের পর্যটকরা অন্যান্য আসিয়ান দেশগুলোতে ভ্রমণে স্বাচ্ছন্দ্য বোধ করে। তবে আসিয়ান অঞ্চলের বাহিরের পর্যটকরা ব্রুনাই ভ্রমণে আসে।
২০১৪ সালে ব্রুনাইতে আগত পর্যটকদের মধ্যে ৯৫% স্থলপথে, ৪% আকাশ পথে এবং ১% সমুদ্র পথে আগমন করে।
২০১৫ সালের বাজেটে ব্রুনাইয়ের পর্যটন খাতের উন্নয়নের জন্যে প্রায় ৩০০,০০০ ডলার বরাদ্দ রাখা হয়েছে। দেশটির জাতীয় উন্নয়ন পরিকল্পনায় পর্যটন খাতের বিকাশের জন্য বিশেষ জোর দেয়া হয়েছে। এই খাতের উন্নয়নে ব্রুনাই বৈদেশিক বিনিয়োগ আকৃষ্ট করার চেষ্টাও চালিয়ে যাচ্ছে এবং দেশের অন্যান্য খাতের মধ্যে সমন্বয় করার পরিকল্পনাও করেছে। Brunei is also seeking for the Foreign direct investment in tourism sector along with collaborations with various agencies.
টিউটং গন্তব্য কর্মসূচী ব্রুনাই সরকারের গৃহীত অন্যতম পাইলট কর্মসূচী। এর উদ্দেশ্য দেশটির অন্যতম জনপ্রিয় পর্যটন গন্তব্য টিউটং-এর পর্যটকদের আগমন বৃদ্ধি করা। টিউটং জেলা দপ্তর দেশটির বিভিন্ন পর্যটন প্রতিষ্ঠান ও বেসরকারি সংস্থাসমূহের সাথে সহযোগিতার মাধ্যমে এই কর্মসূচী তৈরি করা হয়েছে। ২০১৩ সালে এই কর্মসূচী প্রাথমিকভাবে আরম্ভ হয়। কর্মসূচীটি শুরুর পর প্রায় ২,০০০ পর্যটক টিউটং পরিদর্শনে আসে। টিউটং-এ ৩০ টিরও বেশি পর্যটন গন্তব্য রয়েছে। ব্রুনাই-ইন্দোনেশিয়া-মালয়েশিয়া-ফিলিপাইন-ইস্ট আসিয়ান উন্নয়ন অঞ্চল (BIMP-EAGA)-এর ৫০ সদস্য বিশিষ্ট একটি প্রতিনিধি দল টিউটং পরিদর্শন করেছে।
ব্রুনাই পর্যটন মহাপরিকল্পনায় পাখি দর্শনকে অন্যতম প্রাকৃতিক পর্যটন কর্মসূচী হিসেবে চিহ্ণিত করা হয়েছে। ২০১৫ সালে পর্যটন উন্নয়ন বোর্ডের আয়োজনে ৩ দিনব্যাপী একটি পাখি দর্শন কর্মসূচী পালিত হয়। এই কর্মসূচীতে মালয়েশিয়ান ন্যাচার সোসাইটি, বার্ডিং কনজারভেশন কাউন্সিল এবং ব্রুনাই বার্ডারস গ্রুপ সহায়তা করে।
ব্রুনাই-এর রাষ্ট্র ধর্ম ইসলাম। ব্রুনাইয়ে আগত পর্যটকদের কিছু শিষ্টাচার মেনে চলতে নির্দেশ দেয়া হয়। নারীদেরকে গ্রামীণ ও সংরক্ষিত অঞ্চলে শালীন পোশাক পরিধান করার পরামর্শ দেয়া হয়। রমজান মাসে ঘরের বাহিরে পানাহার থেকে বিরত থাকতে হয়। ব্রুনাইয়ের পর্যটন গন্তব্যের অনেকগুলোই মসজিদ। তবে মসজিদে প্রবেশের সময় অমুসলিক পর্যটকদের উপযুক্ত পোশাক পরিধান করতে হয়। মসজিদে প্রবেশের সময় নারীদের মুখমন্ডল, ঘার ও হাটুর নিচের অংশ আবৃত রাখার ব্যাপারে বলা হয়। ব্রুনাইতে অ্যালকোহোল বিক্রয় নিষিদ্ধ। তবে ১৭ বছরের ঊর্ধ্বের অমুসলিমরা অনধিক ২ বোতল শুল্কমুক্ত স্পিরিট বা ওয়াইন এবং ১২ ক্যান বিয়ার ব্রুনাইতে প্রবেশের সময় নিজেদের সাথে নিয়ে আসতে পারে। প্রত্যেকটি আমদানির মাঝে কমপক্ষে ৪৮ ঘন্টার বিরতি থাকতে হবে।
ব্রুনাই পর্যটনের অন্যতম জনপ্রিয় বিষয় ইকো-পর্যটন এবং ইসলামী পর্যটন। দেশটির কিছু প্রধান পর্যটন গন্তব্যসমূহ:
উইচ্যাট
উইচ্যাট () হল টেনসেন্ট কম্পানির বিকশিত একটি মোবাইল টেক্সট এবং ভয়েস মেসেজ যোগাযোগের পরিষেবা যা ২০১১ সালে জানুয়ারি মাসে প্রথম চীনে মুক্তি পায়। এটি মাসিক সক্রিয় ব্যবহারকারী দ্বারা বৃহত্তম স্বতন্ত্র মেসেজিং অ্যাপের একটি।
অ্যাপ্লিকেশনটি এনড্রয়েড, আইফোন, ব্ল্যাকবেরি, উইন্ডোজ ফোন এবং সিমবিয়ান ফোনের পাওয়া যাচ্ছে। এছাড়াও একটি ওয়েব-ভিত্তিক, ওএস এক্স এবং উইন্ডোজ ক্লায়েন্ট বিদ্যমান, তবে অনুমোদনের জন্য ব্যবহারকারীদের একটি সমর্থিত মোবাইল ফোনে অ্যাপ্লিকেশনটি ইনস্টল করতে হবে, অন্যথায় এটি দিয়ে কোন বার্তা পাঠানো যাবে না। আগস্ট ২০১৫ সালের হিসাবে অনুসারে, উইচ্যাটের বিলিয়ন অ্যাকাউন্ট তৈরি হয়েছে, ৭০ মিলিয়ন চীনের বাইরের ব্যবহারকারীসহ, ৬০০ মিলিয়ন সক্রিয় ব্যবহারকারী রয়েছে।
উইচ্যাটের টেক্সট মেসেজিং, হোল্ড-টু-টক ভয়েস মেসেজিং, ব্রডকাস্ট (এক সাথে বহুর) মেসেজিং, ভিডিও কনফারেন্সিং, ভিডিও গেম, ফটোগ্রাফ ও ভিডিও শেয়ারিং, এবং অবস্থান শেয়ারিং প্রদান করে। এটি ব্লুটুথের মাধ্যমে কাছের মানুষের সাথে যোগাযোগ বিনিময় করতে পারে, পাশাপাশি বিভিন্ন বৈশিষ্ট্য প্রদান করা ছাড়াও যদি চায়, তাহলে এলোমেলো মানুষের সাথে যোগাযোগ করার জন্য সামাজিক নেটওয়ার্কিং পরিষেবা যেমন, ফেসবুক ও টেনসেন্ট কিউকিউ সাথে একীকরণ করতে পারে। ছবিসমূহ ফিল্টার এবং শিরোনামের মাধ্যমে সাজানো যায় এবং একটি মেশিন অনুবাদের পরিষেবা পাওয়া যায়।
উইচ্যাট একটি প্রকল্প হিসেবে অক্টোবর ২০১০ সালে টেনসেন্ট গুয়াংঝো গবেষণা এবং প্রকল্প কেন্দ্র হিসাবে শুরু হয়। অ্যাপটির মূল সংস্করণ ছিল "Weixin" যা শিআওলং ঝাং উদ্ভাবিত করেন এবং মা হুয়াং, টেনসেন্ট সিইও দ্বারা নামকরণ করেন। এপ্রিল ২০১২ সালে, আন্তর্জাতিক বাজারের জন্য উইচ্যাট "Weixin" নাম হিসাবে পুনরায়-ব্র্যান্ডেড করেছিল।
১২ই আগস্ট ২০১৫ সালে, ৬০০ মিলিয়ন উইচ্যাটের মাসিক সক্রিয় ব্যবহারকারী বৈশিষ্ট্যের মান টেনসেন্ট প্রকাশ করে। ৫ মাস আগে যার মাসিক সক্রিয় ব্যবহারকারীর সংখ্যা ছিল ৫৪৯ মিলিয়ন।/ref> উইচ্যাটের মাসিক সক্রিয় ব্যবহারকারী বৈশিষ্ট্যের মান টেনসেন্ট প্রকাশ করে। ৫ মাস আগে যার মাসিক সক্রিয় ব্যবহারকারীর সংখ্যা ছিল ৫৪৯ মিলিয়ন।
রাসায়নিক দ্যুতি
রাসায়নিক বিক্রিয়ার কারণে আলো বিকিরণের ঘটনাকে রাসায়নিক দ্যুতি বলে। এই ধরনের বিক্রিয়ায় সামান্য পরিমাণে তাপ নিঃসরন হতে পারে।  বিক্রিয়ক A ও B এর উত্তেজিত মধ্যবর্তী অবস্থা নিম্নরূপ, 
উদাহরনস্বরুপ, উপযুক্ত প্রভাবকের উপস্থিতিতে  যদি [A] লুমিনল এবং [B] হাইড্রোজেন পার অক্সাইড হয় তবে :
যেখানে 3-APA হলো ৩- এমিনোথ্যালেট এবং 3-APA[◊] হলো ৩- এমিনোথ্যালেট এর উত্তেজিত অবস্থা।
রাসায়নিক দ্যুতি ঘটনাটি যখন জীব কোষে ঘটে তখন তাকে 'জৈব দ্যুতি' বলে।
দানব বাঘাইড়
দানব বাঘাইড় বা বাঘাইর(), (বৈজ্ঞানিক নাম:Bagarius yarrelli) দক্ষিণ এশিয়ায় প্রাপ্ত একটি বিশালাকারের "বাগারিয়াস" গণের মাছের প্রজাতি। সম্ভবত এটি দক্ষিণ-পূর্ব এশিয়াতেও পাওয়া যায়, কিন্তু সেটি সম্ভবত আলাদা প্রজাতির সাথে সম্পর্কিত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী এ প্রজাতিটি সংরক্ষিত।
এই মাছের দৈর্ঘ্য ২ মিটার (৬.৭ ফুট) পর্যন্ত হতে পারে এবং ২০০ পাউন্ডের বেশি ওজন হতে পারে। এটা এই গণে সর্ববৃহৎ প্রজাতির হতে পারে।
বাংলাদেশের সরকারি মেডিকেল কলেজের তালিকা
বাংলাদেশের সরকারি মেডিকেল কলেজের তালিকা হিসাবে বাংলাদেশে সরাসরি সরকারের ব্যবস্থাপনাধীনে পরিচালিত মেডিকেল কলেজসমূহের তালিকাকে নির্দেশ করা হচ্ছে। ১৯৪৬ সালে ব্রিটিশ শাসনামলে ঢাকার বকশিবাজারে প্রতিষ্ঠিত ঢাকা মেডিকেল কলেজ এদেশের প্রথম সরকারি পর্যায়ে চিকিৎসা বিষয়ক শিক্ষা প্রতিষ্ঠান; পরবর্তী কালে আরও অনেকগুলো সরকারি মেডিকেল কলেজ প্রতিষ্ঠিত হওয়ায় বর্তমানে এ-জাতীয় শিক্ষা প্রতিষ্ঠানের সংখ্যা ত্রিশটি।
খুলনা বিভাগে সরকারি ব্যবস্থাপনায় মোট ৪টি মেডিকেল কলেজ পরিচালিত হয়; এগুলো হলোঃ
চট্টগ্রাম বিভাগে সরকারি ব্যবস্থাপনায় মোট ৫টি মেডিকেল কলেজ পরিচালিত হয়; এগুলো হলোঃ
ঢাকা বিভাগে সরকারি ব্যবস্থাপনায় মোট ১০ টি মেডিকেল কলেজ পরিচালিত হয়; এগুলো হলোঃ
বরিশাল বিভাগে সরকারি ব্যবস্থাপনায় মোট ২টি মেডিকেল কলেজ পরিচালিত হয়; এগুলো হলোঃ
ময়মনসিংহ বিভাগে সরকারি ব্যবস্থাপনায় মোট ২টি মেডিকেল কলেজ পরিচালিত হয়; এগুলো হলোঃ
রংপুর বিভাগে সরকারি ব্যবস্থাপনায় মোট ২টি মেডিকেল কলেজ পরিচালিত হয়; এগুলো হলোঃ
রাজশাহী বিভাগে সরকারি ব্যবস্থাপনায় মোট ৪টি মেডিকেল কলেজ পরিচালিত হয়; এগুলো হলোঃ
সিলেট বিভাগে সরকারি ব্যবস্থাপনায় মোট ৩টি মেডিকেল কলেজ পরিচালিত হয়; এগুলো হলোঃ
বাংলাদেশের বেসরকারি মেডিকেল কলেজের তালিকা
বাংলাদেশের বেসরকারি মেডিকেল কলেজের তালিকা হিসাবে বাংলাদেশে সরাসরি সরকারের ব্যবস্থাপনা ব্যতীত বেসরকারি ট্রাস্ট বা ব্যক্তি-মালিকানাধীনে পরিচালিত মেডিকেল কলেজসমূহের তালিকাকে নির্দেশ করা হচ্ছে। ঢাকার ধানমন্ডিতে অবস্থিত বাংলাদেশ মেডিকেল কলেজ এ ধরণের প্রথম প্রতিষ্ঠান, যেটি ১৯৮৬ সালে বাংলাদেশ সরকারের অনুমোদন লাভ করে। পরবর্তীতে আরও অনেকগুলো বেসরকারি মেডিকেল কলেজ প্রতিষ্ঠিত হয়; ফলশ্রুতিতে দেশে এ-ধরনের শিক্ষা প্রতিষ্ঠানের সংখ্যা বর্তমানে ৬৫টি।
খুলনা বিভাগে বেসরকারি ব্যবস্থাপনায় মোট ২টি মেডিকেল কলেজ পরিচালিত হয়; এগুলো হলোঃ
চট্টগ্রাম বিভাগে বেসরকারি ব্যবস্থাপনায় মোট ৭টি মেডিকেল কলেজ পরিচালিত হয়; এগুলো হলোঃ
ঢাকা বিভাগে বেসরকারি ব্যবস্থাপনায় মোট ৪টি মেডিকেল কলেজ পরিচালিত হয়; এগুলো হলোঃ
বরিশাল বিভাগে বেসরকারি ব্যবস্থাপনায় কোনো মেডিকেল কলেজ পরিচালিত হয় না।
ময়মনসিংহ বিভাগে বেসরকারি ব্যবস্থাপনায় মোট ৩টি মেডিকেল কলেজ পরিচালিত হয়; এগুলো হলোঃ
রংপুর বিভাগে বেসরকারি ব্যবস্থাপনায় মোট ৫টি মেডিকেল কলেজ পরিচালিত হয়; এগুলো হলোঃ
রাজশাহী বিভাগে বেসরকারি ব্যবস্থাপনায় মোট ৫টি মেডিকেল কলেজ পরিচালিত হয়; এগুলো হলোঃ
সিলেট বিভাগে বেসরকারি ব্যবস্থাপনায় মোট ৫টি মেডিকেল কলেজ পরিচালিত হয়; এগুলো হলোঃ
লাল-পাখনা মহাশোল
মহাশোল বা লাল-পাখনা মহাশোল () (বৈজ্ঞানিক নাম:Tor tor) হচ্ছে একটি স্বাদুপানির মাছ। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির মাছের দেহ সুগঠিত এবং বেশ গভীর। এদের মাথা তুলনামূলকভাবে ছোট। চোখ মাথার অঙ্কীয় তল থেকে দেখা যায়। পৃষ্ঠদেশ ধনুকের মত বাঁকা। মুখ ছোট। মুখের চির চোখের নিচ পর্যন্ত বিস্তৃত নয়। ঠোঁট পুরু ও মাংসল। এদের দেহের পৃষ্ঠভাগ ধূসর-সবুজ, পার্শ্বদিক হালকা গোলাপি যার উপরের দিকে সবুজাভ সোনালি, কিন্তু নিচে হালকা জলপাই-সবুজ বর্ণের হয়। এদের পেটের রং রূপালী, মাথা ফুলকা রন্ধ্রের উপরে হালকা গোলাপী বর্ণের এবং চোখের নিচে হালকা হলুদ ও কানকোতে হালকা আকাশী নীল বর্ণের হয়। পৃষ্ঠপাখনা লালচে; শ্রোণী বক্ষ এবং পায়ুপাখনা গাঢ় কমলা বর্ণের দেখতে হয়।
এই প্রজাতির মাছের দৈর্ঘ্য ১৫০ সেমি পর্যন্ত হয়ে থাকে। ভারতে এই প্রজাতির ডিপ্লয়েড ক্রোমোজোম সংখ্যা ১০০ পাওয়া গেছে।
এই প্রজাতির মাছ বাংলাদেশ, ভারত এবং পাকিস্তানে পাওয়া যায়।
এটি বাণিজ্যিকভাবে গুরুত্বপূর্ণ একটি খাদ্য ও খেলনা মাছ। কিন্তু এটির সংখ্যা অতিরিক্ত আহরণের কারণে দ্রুত কমছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি মহাবিপন্ন হিসেবে বিবেচিত।
আমি বীরঙ্গনা বলছি
আমি বীরাঙ্গণা বলছি লেখিকা নীলিমা ইব্রাহিম রচিত একটি বই। এই বইয়ে মহান মুক্তিযুদ্ধে পাকিস্তানী সেনাবাহিনীর সাথে ধর্ষিত হওয়া সাত জন নারীর করুন কাহিনী বর্ণিত হয়েছে।
নীলিমা ইব্রাহিম বীরাঙ্গণাদের সাথে একান্ত আলাপ করে তাদের সম্পর্কে বাস্তব জ্ঞান অর্জন করেন।আর সেই বাস্তবজ্ঞানের আলোকে ১৯৯৪ এবং ১৯৯৭ সালে আমি বীরাঙ্গণা বলছি'র দুইটি খণ্ড প্রকাশ করেন।তৃতীয় খণ্ড প্রকাশ করার ইচ্ছে থাকলেও অভিমানে তা বন্ধ রাখেন।এই গ্রন্থে
১৯৭১ সালে যুদ্ধকালীন সময়ে বীরাঙ্গণাদের দুঃখ এবং যুদ্ধের পরবর্তী সুখ-দুঃখের কথা সুন্দরভাবে ফুটে উঠেছে সুন্দরভাবে।
চিত্রল
চিত্রল (উর্দু: چترال) পাকিস্তানের উত্তর-পশ্চিম সীমান্ত প্রদেশের একটি শহর। চিত্রল নদীর পশ্চিমতীরে অবস্থিত শহরটি পুর্বে চিত্রল রাজ্যের রাজধানী ছিল। স্থানটি ৩৫°৫১' উত্তর অক্ষাংশে এবং ৭১°৫০' পূর্ব দ্রাঘিমায় অবস্থান করছে। এর উত্তর ও পশ্চিমে আফগানিস্থান এবং পূর্বে কাশ্মীরের গিলগিট এজেন্সি অবস্থিত। এখানে তিরিচ নদী প্রায় ৯৬ কিলোমিটার অতিক্রম করে তুরিখো নদীর সাথে মিলিত হয়েছে। এদের মিলিত প্রবাহ আরও ৬৮ কিলোমিটার অতিক্রম করে মাসটুজ শহরের কাছে খো নদীর সাথে মিলিত হয়েছে। চিত্রল শহরটি চিত্রল জেলার অন্তর্গত যার আয়তন ১৪৮৫০ বর্গ কিমি; এর মধ্যে শতকরা ২০ ভাগ বনভূমি ও গোচরভূমি, ৭৬ ভাগ হিমবাহ আর পার্বত্য অঞ্চল এবং মাত্র ৪ ভাগ আবাদি ও ফল চাষের জমি। চিত্রল শহরটি চিত্রল জেলার রাজধানী ও প্রধান শহর। ভৌগোলিক অবস্থানের দিক থেকে অত্যন্ত গুরুত্বপূর্ণ এ শহর অপরিমিত নৈসর্গিক সৌন্দর্যে পরিপূর্ণ হওয়ায় পাকিস্তানের অন্যতম একটি পর্যটন কেন্দ্র হিসাবে খ্যাতি লাভ করেছে। হিন্দুকুশ পর্বতের উচ্চতম শৃঙ্গ তিরিচমিরের পাদদেশে চিত্রলের অবস্থান।
১৮৯৫ সাল পর্যন্ত সমগ্র চিত্রল শহরটিতে স্বাধীন রাজতন্ত্র বিরাজ করতো। কিন্তু ইংরেজ বড়লাট লর্ড ওয়েলেসলির অধীনতামূলকমিত্রতা নীতি দ্বারা কালক্রমে চিত্রল ইংরেজের করদ রাজ্যে পরিণত হয়। খ্রিস্টীয় তৃতীয় শতকে কুষাণ সম্রাট কণিষ্ক চিত্রল অধিকার করেন। খ্রিস্টীয় চতুর্থ শতকে এখানে চীনা আক্রমণ ঘটে। সামরিক দিক দিয়ে অত্যন্ত গুরুত্বপূর্ণ অবস্থানের কারণে উত্তর-পশ্চিমের গিরিপথগুলি আয়ত্তে রাখতে ও নিরাপত্তার কারণে এখানে ব্রিটিশ গিলগিট এজেন্সি গঠিত হয়। ১৯৪৭ সালে ভারত বিভাগের পর চিত্রল পাকিস্তানের অন্তর্ভুক্ত হয়। চিত্রলের দাস-ব্যবসা ইতিহাস প্রসিদ্ধ। এরাজ্যে বা তার নিকটবর্তী অঞ্চলে খ্রিস্টীয় নবম শতকে বৌদ্ধ ধর্মের বহুল প্রভাব ছিলো ; মাসটুজ শহরের কাছে প্রাপ্ত শিলালিপি হতে তার প্রমান পাওয়া যায়।
চিত্রলের বিভিন্ন স্থানে বিভিন্ন কালে গঠিত বহুবিশিষ্ট শিলাময় ভূমি দেখতে পাওয়া যায়। এদের মধ্যে প্রাচীন কোয়ার্টজাইট, লোহিত বেলেপাথর ও কংগ্লোমারেট স্তরের উপর অবস্থিত চুনাপাথরের গভীর স্তর লক্ষ্য করা যায়। চিত্রলের নিকট পার্বত্য অঞ্চলে একটি বিশাল চ্যুতির সৃষ্টি হওয়ায় এখানে শিলাস্তরে নানা রকমের পরিবর্তন ঘটেছে। চিত্রল নদীর সমভূমি অঞ্চলে স্থানে স্থানে প্রবালও দেখতে পাওয়া যায়।
এখানকার প্রধান কৃষিজ দ্রব্যগুলির মধ্যে গম, যব, ভুট্টা আর ধান বিখ্যাত। কার্পাস তুলা থেকে প্রস্তুত এখানকার কার্পেট সুবিখ্যাত। খনিজদ্রব্যের মধ্যে লোহা ও তামা প্রধান। অধিবাসীগণের অধিকাংশই খনির কাজে যুক্ত। চিত্রলে প্রস্তুত তরবারির বাঁট বিখ্যাত এবং পার্শ্ববর্তী অঞ্চলে এর চাহিদাও প্রচুর।
ক্যান্ডি ক্রাশ সাগা
ক্যান্ডি ক্রাশ সাগা হল একটি ম্যাচ-থ্রি পাজল ভিডিও গেম যা কিং কর্তৃক এপ্রিল ১২, ২০১২ সালে ফেসবুক, নভেম্বর ১৪, ২০১২ সালে আইওএস, ডিসেম্বর ১৪, ২০১২ সালে এনড্রয়েড, সেপ্টেম্বর ৬, ২০১২ সালে উইন্ডোজ ফোন, ডিসেম্বর ১১, ২০১৪ সালে ফায়ার ওএস এবং জুলাই ২৯, ২০১৫ সালে উইন্ডোজ ১০ ও তাইজেন অপারেটিং সিস্টেমের জন্য মুক্তি দেয়া হয়। এটি ই কোম্পানির ব্রাউজার গেম "ক্যান্ডি ক্রাশ"-এর একটি প্রকরণ।
সংযোগকারী ওয়েবসাইট মেটাক্রিটিকের পর্যালোচনা অনুযায়ী, গেমটি গড়ে ৭৯/১০০ পর্যালোচনা স্কোর অর্জন করেছে, যা সাধারণত ইতিবাচক পর্যালোচানার ইঙ্গিত করে। ইউরোগেমারের এলি গিবসন "ক্যান্ডি ক্রাশ" গেমটিকে ২০১৩ সালের "বছরের সেরা গেম" হিসাবে উল্লেখ।
মে ২০১৪ সালে, কিং কোম্পানি "ক্যান্ডি ক্রাশ সোডা সাগা" নামে গেমটির একটি সিক্যুয়েল সফট উদ্বোধন করে, পূর্বের নকশার অনুযায়ী তবে গেমপ্লের গতিময়তায় কিছুটা পরিবর্তনআনা হয়েছে। আগস্ট ২০১৫ সালের হিসেবে, "ক্যান্ডি ক্রাশ সোডা সাগা"-এর লেবেল সংখ্যা ৪৬৫।
সম্রাট নিন্তকু
সম্রাট নিন্তকু ৫৯৬–নভেম্বর ২৪, ৬৫৪) ঐতিহ্যগত পর্যায়ক্রম অনুযায়ী সম্রাট নিন্তকু ছিলেন জাপান এর ষোলতম সম্রাট। এ সম্রাটের জীবন বা রাজত্বকাল সম্পর্কে কোন নির্ধারিত সময় জানা যায়নি। তবে সাধারনত বিবেচনা করা হয় যে তিনি ৩১৩-৩৯৯ পর্যন্ত আধিপত্য করেছেন।
ঐতিহাসিকদের বিবেচনায় নিন্তকু ছিলেন পঞ্চম শতাব্দীর একজন কিংবদন্তী সম্রাট। ঊনত্রিশতম সম্রাট, সম্রাট কিম্মেই (খ্রিঃ৫০৯?-৫৭১), এর রাজত্ব ছিল প্রথম রাজত্ব যার জন্য সমসাময়িক ইতিহাস-রচনায় প্রমাণসাধ্য তারিখ নির্ধারণ করা সম্ভব হয়েছে। কিন্তু সম্রাট কাম্মু (৭৩৭-৮০৬), সাজু রাজবংশের পঞ্চাশতম স্বৈরাচারী শাসক, এর শাসনকালের আগ-পর্যন্ত গৃহীত সাম্রাজ্যের নাম ও সময় সম্পর্কে গতানুগতিক এর মত নিশ্চিত করা হতো না।
নিহন শকি এর মতে, তিনি ছিলেন সম্রাট অজিন এর চতুর্থ সন্তান। তার মা নাকাতসুহিমে ন মিকত ছিলেন সম্রাট কেইক এর নাতনী ছিলেন। তিনি সম্রাট রিছু, সম্রাট হানযেল এবং সম্রাট ইঙ্গয়ও এর পিতা ছিলেন।
সম্রাট নিন্তকু এর সমকালীন উপাধি “তেন্ন” হতো না, অধিকাংশ ইতিহাসবেত্তাদের বিশ্বাস মতে এই উপাধিটি সম্রাট তেন্মু এবং সম্রাট জিত এর সাম্রাজ্যের আগ পর্যন্ত প্রবর্তিত হয়নি। বরং, সম্ভবত এটা ছিল সুমেরামিকত বা আমেনশিতা যার মানে হল মহান রাজা যিনি স্বর্গ অধীনে আধিপত্য করেন। অন্যথা, সম্রাট নিন্তকুকে সাজুর মহান রাজা হিসেবে উল্লেখ করা যেতে পারে।
যদিও নিহন শকি বিবৃত করে যে সম্রাট নিন্তকু ৩১৩ থেকে ৩৯৯ পর্যন্ত শাসন করেন, আধুনিক গবেষণা অনুযায়ী সে তারিখগুলো অশুদ্ধ বলে ধারনা করা হয়।
নিহন শকি-এ লেখা অনুযায়ী সম্রাট নিন্তকু এর রাজ্যকালের কীর্তিঃসম্রাজ্ঞী (প্রথম): রাজকন্যা ইওা, একজন মহিলা কবি এবং কাতসুরাগি ন সতসুহিক এর কন্যা।সম্রাজ্ঞী (দ্বিতীয়): ইয়াতানহিমেমিক, সম্রাট অজিন এর কন্যা।
হিমুকা ন কামিনাগাহিমে, মরকাতা ন কিমি উশিমরই এর কন্যা।সাকাই, অসাকা এ দাইসেন-কফুন (জাপান এর বৃহত্তম সমাধি) সম্রাট নিন্তকুর চিরনিদ্রার স্থান বলে বিবেচনা করা হয়। নিন্তকুর সমাধির প্রকৃত স্থান আসলে অজানা।
বলা হয় নিন্তকুর স্ত্রী ইওা-ন হিমে ন মিকত এর সার্বভৌম সমাধি সাকি-ছ, নারা সিটিতে অবস্থিত। উভয় তফুন রূপ দুটি সার্বভৌম সমাধিগুলো চাবির ছিদ্র আকারে এক প্রশস্ত পানিপূর্ণ পরিখার মাঝে অবস্থিত। সার্বভৌম সমাধিগুলো এবং দরগা সাংস্কৃতিক সম্পত্তি; সেগুলো সার্বভৌম পারিবারিক সংস্থা দ্বারা সংরক্ষিত এবং পরিচালিত হয়, যেগুলো সরকার পরিচালিত এবং সম্রাট ও তার পরিবার সম্পর্কে যে কোন ব্যাপারে দায়বদ্ধ। সার্বভৌম পারিবারিক সংস্থা এর মতে এই সমাধিগুলো ঐতিহাসিক হস্তনির্মিত বস্তুর জন্য একটি নিছক সংগ্রহস্থলের চেয়ে অনেক বেশি,
এগুলো হল পবিত্র ধর্মীয় স্থান। সমরাজ্য-সংক্রান্ত পরিবারের পূর্বপুরুষদের আত্মার জন্য সার্বভৌম পারিবারিক সংস্থা প্রত্যেকটি সার্বভৌম সমাধি স্থান পবিত্র বলে ব্যাখ্যা করেন।
অসাকা এর স্মারক শিন্ত মন্দিরে নিন্তকুকে ঐতিহ্যগতভাবে শ্রদ্ধাজ্ঞাপন করা হয়। সার্বভৌম পারিবারিক সংস্থা এ স্থানটি তার দরগা হিসেবে মনোনীত করে। এটা রীত্যনুসারে মযু ন মিমিহারা ন নাকা ন মিসাসাগি নামে নামকরণ করা হয়।
আইজাক আক
আইজাক আক (জন্ম ২২শে, ১৯৮৫ আদাপাজারি, তুরস্ক)। তিনি একজন তুরকি ফুটবল খেলয়ার। তিনি মাঝ মাঠে রক্ষণশীলে খেলে থাকেন।
সম্রাট ওজিন
সম্রাট ওজিন পরিচিত হমুতাওয়াক বা হনডাওয়াক নামে। উত্তরাধিকারের প্রথাগত ভাবে জাপানের পঞ্চদশত সম্রাট।
এই সম্রাটের জীবন বা রাজত্বকালের কোন দৃঢ় সময় জানা যায়নি, তবে ধারনা করে হয়ে থাকে তিনি ২৭০ থেকে ৩১০ পূর্যন্ত দেশ রাজত্ব করেছেন।
ঐতিহাসিকদের মতে সম্রাট ওজিন ৫ম শতকের 'কিংবদন্তী সম্রাট'। ইতিহাসে যাচাইযোগ্য তারিখ পাওয়া যায় সম্রাট কিম্মেই (৫১০-৫৭০ খ্রিস্টাব্দ) ২৯তম সম্রাট থেকে। সম্রাট কাম্মুর (৭৩৭-৮০৬) পূর্ববর্তীতে সময় গতানুগতিক ভাবে তারিখ নিশ্চিত করা যায় না,পার্শে ঐতিহ্যগত(traditional)লেখা হয়ে থাকে। সম্রাট কিম্মেই ছিলেন সাজুর রাজবংশের ৫০তম স্বৈরাচারী শাসক।
পরবর্তীতে মৃত্যুর পর সম্রাট ওজিনের নাম দেয়া হইয়েছিলো ওজিন তিন্নো। সমসাময়িক অনেক সম্রাটের ইতিহাসে সম্রাট ওজিনের কথা পাওয়া গেছে।
কোজিকি এবং নিহনশকি মতে সম্রাট চুয়াই এবং সম্রাজ্ঞী জিঙ্গুর পুত্র। ওজিনের জন্মের পূর্বে তার পিতা মারা যান এবং কার্যত শাসক হন তার মা। ৮ষ্টম শতাব্দীর ইতিহাস বইয়ের মতে তার মা গর্ভবতী অবস্থায় থাকা কালে তার পিতা মারা যায়।
সেই সময়ে নয় মাসের কিছু কম (কিছু ঋতু) কে তিন বছর ধরা হতো। বাস্তব তুলনায় শুধু অবাস্তব এবং সাঙ্কেতিক
ওজিনের জন্ম ২০০এর দিকে ঐতিহ্যগত ভাবে কিন্তু টিছি তারিখ (TC date) অনুযায়ি অবিশ্বাসযোগ্য। বাস্তবানুগভাবে ৪র্থ শতাব্দীতে ধরা হয় মাঝে মাঝে। ওজিনের জন্ম তাসুকুশিতে যখন তার মা প্রমিস্ড ল্যান্ডে (promised land)আক্রমণ হওয়ার পার ফেরত আসার পর। তখন তার নাম দেওয়া হয় সম্রাট হনডাওয়াক। সম্রাট ওজিন যুবরাজ হন মাত্র চার বছর বয়সে।
তাকে রাজপদে অধিষ্ঠিত করা হয় ২৭০ এ ৭০বছর বয়সে এবং ৪০বছর রাজত্ব করেন তার মৃত্যু পূর্যন্ত ৩১০। টিছি তারিখ (TC date) অনুযায়ি ওজিনের রাজত্ব করার কোন সময় পাওয়া যায়নি। অনুমান অনুসারে ওজিন দুই প্রাসাদ থাকতেন, দুটোই বর্তমান সময়ে ওসাকাতে।
ঐতিহ্যগত ভাবে সম্রাট ওজিন ছিলেন সম্রাট নিন্তেকুর পিতা যিনি ওজিন মারা যাওয়ার পর রাজ্যে যোগ করেন।
ওজিন কে ঊপাধি দেয়া হয় হাঞ্ছিমান বাইম্যজিন( Hachiman Daimyōjin) তাকে বলা হয়ে থাকে রণক্ষেত্রের প্রতিপালক। হ্যেট ক্লান (Hata Clan ) তাকে তাদের অভিভাবক কামি মানতেন।
ওজিনের প্রকৃত কবরের স্থান কোথায় যানা যায়নি। তবে ধারনা করা হয়ে থাকে ওসাকার মেমোরিয়াল শিন্ত শ্রিন (memorial Shinto shrine)
ইম্পেরিয়াল গৃহস্থালী এজেন্সি ওজিনের সমাধিস্তম্ভ করেন ওসাকাতে। যার নাম দেয়া হয় এয়াগা নো মোফুশিনো ওকা নো মিসাসাগি ( Eega no Mofushi no oka no misasagi)
সম্রাজ্ঞী নাকাতসুসিমি, হোমুদামাওয়াকার (Homudamawaka) মেয়ে।